ОПШТА БОЛНИЦА

СРЕМСКА МИТРОВИЦА

Број: 10/ 15

Дана: 23.03.2022.године

СРЕМСКА МИТРОВИЦА

На основу члана 192 став 1. тачка 1., на основу члана 16. Статута Опште болнице Сремска Митровица, члана 7. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (Службени гласник РС бр. 96/2019)Сремска Митровица, В.Д. Директора Опште болнице Сремска Митровица

**Р а с п и с у ј е**

**О Г Л А С**

**за пријем у радни однос на одређено време**

**1.** **Магистар фармације – медицински биохемичар** – Служба за лабораторијску дијагностику - Сектор за заједничке медицинске послове, на одређено време до повратка одсутне раднице са породиљског одсуства и одсуства са рада ради неге детета,са пуним радним временом.

Извршилац 1

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017, 95/2018 ) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови:** Високо образовање, завршен Фармацеутски факултет, на интегрисаним академским студијама по пропису који уређује високо образовање, почев од 10. септембра 2005. године или на основним студијама у трајању од најмање четири године, по пропису који је уређивао високо образовање до 10. семптембра 2005. године, положен стручни испит, лиценца.

**Oпис:** Ради све стандардне лабораторијске анализе за болеснике стационара у болници и упућене пацијенте врши и анализе сложеније врсте хормона, УВ- тестова и осређене растворе. Води и одговара за медицинску документацију коју му повери начелник службе. Пријављује потребе за реагенсима. Врши надзор над радом вишег и средњег кадра. Уводи у рад приправнике. Ради и друге послове из свог делокруга службе по налогу начелника службе. За свој рад непосредно одговара начелнику службе и помоћнику директора Сектора заједничких медиицнских послова.Радно место са повећаним ризиком.

**2.** **Виши физиотерапеут** – Служба за физикалну медицину и рехабилитацију - Сектор за заједничке медицинске послове, на одређено време до 3 месеца, због повећаног обима посла пуним радним временом.

Извршилац 1

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017, 95/2018 ) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови:** Високо образовање из области медицине, на основним студијама првог степена (основне струковне / академске студије) по пропису који уређује високо образовање, почев од 10. септембра 2005. године, смер струковни физиотерапеут или на основним студијама у трајању од најмање две године, по пропису који је уређивао високо образовање до 10. септембра 2005. године**,**смер виши физиотерапеут, положен стручни испит,лиценца.

**Опис:** Обавља специјалне видове физикалне терапије (експоцијалне струје, кинези терапију и сл.). Непосредно спроводи третман физикалне медицине и рехабилитације. Врши активну терапију код пацијената код којих је нужна физикална терапија под надзором и по упутствима доктора медицине-специјалисте физикалне медицне и рехабилитације Ради уз помоћ апарата за физикалну терапију, електротерапију, и стара се да исти увек буду у исправном стању.Спроводи електростерилизацију, кинези терапију, хидротерапију, парафинску терапију. Ради и друге послове из своје стручности за целокупну амбуланту по налогу доктора у амбуланти и шефа којима је непосредно и одговоран.

**3.** **Медицинска сестра техничар у операционој сали**  – Одељење операционе јединице са стерилизацијом - Сектор за хируршке гране медицине, на одређено време до 6 месеци, на упражњено радно место, са пуним радним временом.

Извршилац 1

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017, 95/2018 ) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови:** Средње образовање у трајању од четири године, завршена средња Медицинска школа општег или акушерског смера, положен стручни испит, лицанца.

**Опис:**Припрема материјал и инструменте за стерилизацију и исту спроводи. Инструментира код оперативног захвата и интервенција у оперативној сали, учествује у нези, терапији болесника у постоперативном току према упутству доктора на листи за терапију. Води рачуна о снабдевености исправности апарата и стерилности материјала и инструмената који се употребљавају при операцији. Уредно води медицинску документацију, шаље потребне извештаје и даје предлог главном инструментару и начелнику службе за побољшање рада из свог домена. Одазива се на позив без обзира на време ради инструментирања код указивања хитне медицинске помоћи. Ради и друге послове које одреди главни инструментар и за свој рад одговарна је главном инстументару, начелнику Оделења и начелнику Сектора. Радно место са повећаним ризиком.

.

Као доказ о испуњености услова за радно место за које подносе пријаву на оглас кандидати су дужни да доставе:

- Потписану пријаву на оглас са кратком биографијом,

- Фотокопија дипломе о завршеној школи која се тражи огласом

- Фотокопија уверења о положеном стручном испиту

- Фотокопија лиценце или Решења о упису у Комору биохемичара Србије односно Комору медицинских сестара и здравствених техничара Србије.

- Фотокопија важеће личне карте

- Доказ о промени презимена у складу са приложеном документацијом

**Напомена:** Кандидати који буду примљени у радни однос по овом огласу дужни су да доставе оверене фотокопије свих докумената који се односе на то радно место, као и лекарско уверење којим се доказује здравствена способност без ограничења за рад на радном месту за које је расписан оглас, издато од надлежног Диспанзера медицине рада.У случају да изабрани кандидат не испуњава услове у погледу здравствене способности за рад на радном месту, вршиће се поновни избор из реда кандидата који су конкурисали за то радно место.

Рок за подношење пријаве на оглас је 8 дана од дана оглашавања на огласној табли Националне службе за запошљавање.

**Пријаве са доказима о испуњености услова огласа подносе се путем поштe или директно на деловодни протокол Опште болнице Сремска Митровица, Стари шор 65, са назнаком за који оглас и које радно место се подноси пријава на оглас.**

**Уз пријаву на оглас за свако радно место на које се конкурише потребно је приложити фотокопије свих докумената који се траже огласом за то радно место.**

**Неблаговремене, непотпуне и непотписане пријаве неће се разматрати.**

ДОСТАВИТИ:

1.На огласну таблу Опште болнице В.Д. ДИРЕКТОРА ОПШТЕ БОЛНИЦЕ

2.Националној служби за запошљавање

3.Помоћнику директора Сектора СРЕМСКА МИТРОВИЦА

4.Кадровском одсеку

5.Архиви Прим.др Драган Малобабић